Sovesh/autoresearch-or huggingface dataset:
ସପୁରୀ ଖଟା
ସପୁରୀ ଖଟା ମହାପ୍ରଭୁଙ୍କ ୫୬ ଭୋଗରୁ ଏକ ଭୋଗ ଅଟେ ।

ଉପକରଣ
ସପୁରୀ ୧ ଟା (ବଡ଼)
ତେନ୍ତୁଳିର ରସ ୩ ଚାମଚ
କୋରା ନଡ଼ିଆ ଦେଢ଼ କପ
ଗୁଆଘିଅ ୩ ଚାମଚ
ଆବଶ୍ୟକ ଅନୁସାରେ ଗୁଡ଼, ଚିନିi
ଲୁଣ, ହଳଦୀ ଗୁଣ୍ଡ, ଜିରା, ସୋରିଷ ଓ ପାଣି

ପ୍ରସ୍ତୁତି
ଆଗେ ସପୁରୀକୁ ଧୋଇ ପରିଷ୍କାର କରି ଉପର ଅଂଶ କାଟି ଦିଅନ୍ତୁ।ସପୁରୀର ଚୋପା ଛଡ଼େଇ ଏହାକୁ ସରୁ ସରୁ କରି କାଟି ଦିଅନ୍ତୁ ଓ କୌଣସି ଏକ ପାତ୍ରରେ ଏହାକୁ ରଖନ୍ତୁ।ଏହି କଟା ସପୁରୀକୁ ଦରକାର ଅନୁଯାୟୀ ଗୁଡ଼ ବା ଚିନି, ଲୁଣ ଓ ହଳଦୀ ଗୁଣ୍ଡ ମିଶାନ୍ତୁ।ଗରମ ଗିଆ ପାତ୍ରରେ ସୋରିଷ ଓ ଜିରା ଫୁଟାନ୍ତୁ ଏବଂ ଏଥିରେ ଲୁଣ ଓ ହଳଦୀ ଗୁଣ୍ଡ ମିଶା କଟା ସପୁରୀକୁ ପକାଇ ଭଲକରି କଷନ୍ତୁ।କଷା ସରିବା ପରେ କୋରା ନଡ଼ିଆ ଓ ତେନ୍ତୁଳି ରସ ପକାଇ ଏହାକୁ କିଛି ସମୟ ଫୁଟାଇ ଦିଅନ୍ତୁ।ସପୁରୀ ସିଝି ଗଲେ, ଏହାକୁ ଚୁଲ୍ଳିରୁ ଓହ୍ଲାଇ ଦିଅନ୍ତୁ।ବର୍ତ୍ତମାନ ସପୁରୀ ଖଟା ପ୍ରସ୍ତୁତ ହୋଇଗଲା।

ସେଓ ଖଟା

ସେଓ ଖଟା ମଧ୍ୟ ଶ୍ରୀଜଗନ୍ନାଥଙ୍କ ୫୬ ଭୋଗରୁ ଏକ ଭୋଗ ଅଟେ।

ଉପକରଣ
ସେଓ ୫୦୦ ଗ୍ରାମ
କୋରା ନଡ଼ିଆ ୨ କପ
ଜିରା ୧ ଚାମଚ
ଗୁଆଘିଆ ୩ ଚାମଚ
ଭଜା ସୋରିଷ ଗୁଣ୍ଡ ୨ ଚାମଚ
ତେନ୍ତୁଳି ରସ ୪ ଚାମଚ
ଦରକାର ଅନୁସାରେ ଗୁଡ଼ ବା ଚିନି
ହଳଦୀ ଗୁଣ୍ଡ
ଲୁଣ
ମଧୁରି
ପାଣି

ପ୍ରସ୍ତୁତି
ସେଓକୁ ପାଣିରେ ପରିଷ୍କାର କରି ଧୋଇ ଛୋଟ ଛୋଟ କରି କାଟନ୍ତୁ।ନଖ ଉଷୁମ ପାଣିରେ କଟା ସେଓ, ଗୁଡ଼ ବା ଚିନି, ହଳଦୀ ଗୁଣ୍ଡ ଓ ଦରକାର ଅନୁସାରେ ଲୁଣ ପକାଇ ଫୁଟାନ୍ତୁ।ଏହା ଭଲରେ ସିଝି ଗଲେ ଏହାକୁ ଚୁଲ୍ଳିରୁ ଓହ୍ଲାଇ ଦିଅନ୍ତୁ।
ଗରମ ଘିଅ ପାତ୍ରରେ ଜିରା ଫୁଟାନ୍ତୁ ଓ ସେଥିରେ କୋରା ନଡ଼ିଆ ଓ ତେନ୍ତୁଳି ରସ ଦେଇ ଭାଜନ୍ତୁ।ଏହା ଭଲରେ ଭଜା ସରିବା ପରେ ଏଥିରେ ପ୍ରସ୍ତୁତ ସେଓକୁ ପକାନ୍ତୁ।ଏହାକୁ ଭଲକରି ଗୋଳାନ୍ତୁ ଓ ତା' ଉପରେ ମଧୁରି ଏବଂ ଗୁଣ୍ଡ ସୋରିଷ ପକାଇ ତାକୁ ଗୋଳାନ୍ତୁ।ଏମିତି ଗୋଳାଇ ଚାଲନ୍ତୁ ଯେପର୍ଯ୍ୟନ୍ତ ସେଓ ଖଟା ପ୍ରସ୍ତୁତ ହୋଇନାହିଁ।ସେଓ ଖଟା ପ୍ରସ୍ତୁତ ହୋଇଗଲେ ଏହାକୁ ଚୁଲ୍ଳିରୁ ତଳକୁ ଓହ୍ଲାଇ ଦିଅନ୍ତୁ।ଏଥର ସେଓ ଖଟା ପ୍ରସ୍ତୁତ ହୋଇଗଲା।

ଖାଦ୍ୟ
ଅଦା ହେଙ୍ଗୁ ଖେଚୁଡ଼ି ମହାପ୍ରଭୁଙ୍କ ୫୬ ଭୋଗରେ ଅନ୍ତର୍ଭୁକ୍ତ ଅଟେ।

ଉପକରଣ
ଅରୁଆ ଚାଉଳ ଅଧ କିଲୋ
ମୁଗ ଡାଲି ୭୫ ଗ୍ରାମ
ତେଜପତ୍ର ୩ ଟା
ଅଦା ୬୦ ଗ୍ରାମ
ହେଙ୍ଗୁ ୨ ଗ୍ରାମ
ଆବଶ୍ୟକ ଅନୁସାରେ ହଳଦୀ ଗୁଣ୍ଡ
ଗୁଆଘିଅ ୨୫ ଗ୍ରାମ
ଅଳ୍ପ ଚିନି
ଖିସ୍ ମିସ୍ ୫୦ ଗ୍ରାମ
ଅଳେଇଚ ୫ ଗ୍ରାମ
ଜିରା ୫ ଗ୍ରାମ ଓ ଦରକାର ଅନୁଯାୟୀ ପାଣି ନିଅନ୍ତୁ।

ପ୍ରସ୍ତୁତି
ପ୍ରଥମେ ଅଦା ଚାଉଳକୁ ଭଲକରି ଧୋଇ ପାଣି ନିଗାଡ଼ି ଦିଅନ୍ତୁ । ଅଦାକୁ ଭଲକରି ଧୋଇ ଛେଚି ରଖନ୍ତୁ, ଗୁଣ୍ଡ ହେଙ୍ଗୁକୁ ଅଳ୍ପ ପାଣିରେ ଗୋଳାଇ ରଖନ୍ତୁ।ଖିସ୍ ମିସ୍କୁ ଭାଜି ରଖନ୍ତୁ।ଅଳେଇଚକୁ ମଧ୍ୟ ଛେଚି ଦିଅନ୍ତୁ । ମୁଗଡାଲିକୁ ବାଛି ସଫା କରି ଅଳ୍ପ ଭାଜି ତାକୁ ଧୋଇ ନିଗାଡ଼ି ଦିଅନ୍ତୁ ।
ପ୍ରଥମ କାର୍ଯ୍ୟ ହେଉଛି ପାତ୍ରକୁ ଚୁଲିରେ ବସାଇ ଗରମ କରନ୍ତୁ । ସେଥିରେ ରଖା ହୋଇଥିବା ଘିଅରୁ ଅଧେ ଓ ବଛା ଜିରାକୁ ପକାଇ ଅଳ୍ପ ଟିକିଏ ଭାଜି ଦିଅନ୍ତୁ । ଜିରା ଫୁଟିଗଲେ ସେଥିରେ ରଖା ଯାଇଥିବା ଧୁଆ ଚାଉଳ, ଧୁଆ ଡାଲି, ଛେଚା ଅଦା, ତେଜପତ୍ର ପକାଇ ଭଲକରି ଭାଜି ଯେତିକି ଦରକାର ସେତିକି ପାଣି ଦିଅନ୍ତୁ।ତା' ପରେ ସେଥିରେ ଲୁଣ, ଚିନି, ହେଙ୍ଗୁ ଓ ହଳଦୀ ଗୁଣ୍ଡ ପକାଇ ଅଳ୍ପ ନିଆଁରେ ଭଲକରି ଗୋଳାଇ ଦିଅନ୍ତୁ । ନଚେତ୍ ଭାତ ତଳୁ ଲାଗି ପୋଡିଯିବ।ଅଦା ହେଙ୍ଗୁ ଖେଚେଡ଼ି ହେଇସାରିବା ବେଳକୁ ସେଥିରେ ଖିସ୍ ମିସ୍ ଓ ଅଳେଇଚ ଛେଚା ଏବଂ ବାକି ରହିଥିବା ତରଳ ଘିଅ ବୁଲାଇ ପକାଇ ଦିଅନ୍ତୁ।ଉପର ଢାଙ୍କୁଣୀ ବନ୍ଦ କରି ଅଳ୍ପ ସମୟ ଘୋଡାଇ ରଖି ଦିଅନ୍ତୁ।ଏଥର ପ୍ରସ୍ତୁତ ହୋଇଗଲା ଅଦା ହେଙ୍ଗୁ ଖେଚୁଡ଼ି ।

ଶ୍ରୀମନ୍ଦିର ରାନ୍ଧଣା
ଚୌଦ୍ୱାର-କଟକ (କ୍ରମିକ ସଂଖ୍ୟା: ୯୧) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଚୌଦ୍ୱାର (ବି), ଚାରବାଟିଆ, ଟାଙ୍ଗୀ-ଚୌଦ୍ୱାର ବ୍ଳକ ଓ କଟକ ମହାନଗର ନିଗମର କିଛି ଅଂଶ ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ ରଞ୍ଜନ ବିଶ୍ୱାଳ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେଶ କୁମାର ମହାପାତ୍ରଙ୍କଠାରୁ ୪୧୩୮୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ ରଞ୍ଜନ ବିଶ୍ୱାଳ, ସ୍ୱାଧୀନ ପ୍ରାର୍ଥୀ ଦୀପକ କୁମାର ବାରିକଙ୍କଠାରୁ ୩୨,୭୭୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୨୦୦୯ରେ ନୂତନ ଭାବେ ଗଠିତ ଏହି ନିର୍ବାଚନ ମଣ୍ଡଳୀରେ କେବଳ ୩ଥର ନିର୍ବାଚନ ଅନୁଷ୍ଠିତ ହୋଇଛି । ପୂର୍ବରୁ ଏହା ଚୌଦ୍ୱାର ନିର୍ବାଚନ ମଣ୍ଡଳୀ ଭାବେ ପରିଚିତ ହେଉଥିଲା ।

 ୨୦୧୯: ସୌଭିକ ବିଶ୍ୱାଳ (ବିଜଦ)
 ୨୦୧୪: ପ୍ରଭାତ ରଞ୍ଜନ ବିଶ୍ୱାଳ (ବିଜଦ)
୨୦୦୯: (୯୧): ପ୍ରଭାତ ରଞ୍ଜନ ବିଶ୍ୱାଳ (ବିଜଦ)

ଚୌଦ୍ୱାର ନିର୍ବାଚନ ମଣ୍ଡଳୀ
୨୦୦୪: (୪୫): ଧର୍ମାନନ୍ଦ ବେହେରା (ବିଜଦ)
୨୦୦୦: (୪୫): ବିଧୁ ଭୂଷଣ ପ୍ରହରାଜ (ସ୍ୱାଧୀନ)
୧୯୯୫: (୪୫): କାହ୍ନୁ ଚରଣ ଲେଙ୍କା (କଂଗ୍ରେସ)
୧୯୯୦: (୪୫): ରାଜ କିଶୋର ରାମ (ଜନତା ଦଳ)
୧୯୮୫: (୪୫): ରସାନନ୍ଦ ସାହୁ (କଂଗ୍ରେସ)
୧୯୮୦: (୪୫): କାହ୍ନୁ ଚରଣ ଲେଙ୍କା (କଂଗ୍ରେସ-ଇ)
୧୯୭୭: (୪୫): ରାଜ କିଶୋର ରାମ (ଜନତା)
୧୯୭୪: (୪୫): କାହ୍ନୁ ଚରଣ ଲେଙ୍କା (କଂଗ୍ରେସ)
୧୯୭୧: (୪୦): କାହ୍ନୁ ଚରଣ ଲେଙ୍କା (ସ୍ୱାଧୀନ)
୧୯୬୭: (୪୦): ଆକୁଳାନନ୍ଦ ବେହେରା (ପ୍ରଜା ସ୍ୱତନ୍ତ୍ର ପାର୍ଟି)
୧୯୬୧: (୧୦୦): ବିଜୁ ପଟ୍ଟନାୟକ (କଂଗ୍ରେସ)

ଆଧାର

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
କଟକ ଜିଲ୍ଲା
ସହିଦ ନଗର ସରକାରୀ ଉଚ୍ଚ ବିଦ୍ୟାଳୟ ଭୁବନେଶ୍ୱରରେ ଥିବା ଏକ ସରକାରୀ ବିଦ୍ୟାଳୟ । ଏଠାରେ ୬ଷ୍ଠରୁ ୧୦ମ ଶ୍ରେଣୀ ପର୍ଯ୍ୟନ୍ତ ଶିକ୍ଷାଦାନ କରାଯାଏ । ଶିକ୍ଷାଦାନର ମାଧ୍ୟମ ଓଡ଼ିଆ ।  ପୁଅ ଓ ଝିଅପିଲା ଉଭୟ ଏଠାରେ ଶିକ୍ଷାଗ୍ରହଣ କରନ୍ତି । ୨୦୧୯ମସିହାରେ ସ୍କୁଲଟି ନିଜର ସୁବର୍ଣ୍ଣ ଜୟନ୍ତୀ ପାଳନ କରିଥିଲା ।

ଅବସ୍ଥିତି 
ଏହି ବିଦ୍ୟାଳୟଟି ଭୁବନେଶ୍ୱରର କେନ୍ଦ୍ରାଞ୍ଚଳ "ସହିଦ ନଗର"ଠାରେ ଅବସ୍ଥିତ । ସ୍କୁଲର ଅନତି ଦୂରରେ ସହିଦନଗର ଉଚ୍ଚ ପ୍ରାଥମିକ ବିଦ୍ୟାଳୟ, ଭବାନୀ ମଲ୍ ଓ ମହର୍ଷି ମହାବିଦ୍ୟାଳୟ ଅବସ୍ଥିତ ।

ବିଦ୍ୟାଳୟରେ ଥିବା ସୁବିଧା 
ବିଦ୍ୟାଳୟରେ ପ୍ରଧାନ ଶିକ୍ଷୟତ୍ରୀଙ୍କ ବ୍ୟତିତ ୨୦ଜଣ ଶିକ୍ଷକ ଏବଂ ୨ ଜଣ ଅନ୍ୟ କର୍ମଚାରୀ ଅଛନ୍ତି । ସ୍କୁଲ ପରିସର ମଧ୍ୟରେ ଖେଳ ପଡ଼ିଆଟିଏ ଅଛି । ସ୍କୁଲରେ କ୍ରୀଡ଼ା ଓ ଶାରୀରିକ ଶିକ୍ଷା ପ୍ରତି ସମାନ ଗୁରୁତ୍ୱ ଦିଆଯାଏ । ବାଳଚରସଂସ୍ଥା, ଜୁନିୟର ରେଡ଼କ୍ରସ, ଇକୋ କ୍ଳବ, କଳା ଓ ସାଂସ୍କୃତିକ ସଂସଦ, ବିଜ୍ଞାନ ସଂସଦ ଆଦିର ସୁବିଧା ଅଛି । ୨୦୦୮ ମସିହାରୁ ମଧ୍ୟାହ୍ନ ଭୋଜନର ବ୍ୟବସ୍ଥା କରାଯାଇଛି । ସ୍କୁଲର ମୁଖପତ୍ର "ଶହୀଦ୍" ମାଧ୍ୟମରେ ଛାତ୍ରଛାତ୍ରୀଙ୍କର ସୃଜନଶକ୍ତିର ଅଭିବୃଦ୍ଧି ନିମନ୍ତେ ପ୍ରୟାସ କରାଯାଏ ।  ସ୍କୁଲର ଛାତ୍ରଛାତ୍ରୀମାନେ ପାଠରେ ଭଲ କରିବା ବ୍ୟତିତ ବିଭିନ୍ନ ରାଜ୍ୟ ଓ ଜାତୀୟସ୍ତରର ପ୍ରତିଯୋଗୀତାରେ ଅଂଶଗ୍ରହଣ କରି ପୁରସ୍କାରପ୍ରାପ୍ତ ହୋଇଛନ୍ତି ।

ଇତିହାସ 
୧୯୬୮ ମସିହାରେ ସ୍ଥାନୀୟ କିଛି ବ୍ୟକ୍ତିବିଶେଷଙ୍କର ପ୍ରଚେଷ୍ଟାରୁ ଏହା ଏକ ବେସରକାରୀ ବିଦ୍ୟାଳୟ ଭାବରେ ପ୍ରତିଷ୍ଠା ହୋଇଥିଲା । ୧୯୭୧ମସିହାରୁ ସରକାର ଏହାକୁ ନିଜ କର୍ତ୍ତୁତ୍ୱକୁ ନେଲେ । ସରକାରୀ ହେବାପରେ ପ୍ରଥମ ପ୍ରଧାନଶିକ୍ଷକ ଥିଲେ ଶ୍ୟାମସୁନ୍ଦର ପଟ୍ଟନାୟକ ।

ଗ୍ୟାଲେରି

ଆଧାର 

ଓଡ଼ିଶାରେ ଶିକ୍ଷା
ଓଡ଼ିଶାର ବିଦ୍ୟାଳୟ
ଭୁବନେଶ୍ୱର
ପୃଷ୍ଠ ଶିରା ଥ୍ରୋମ୍ବୋସିସ (SVT ) ରୋଗରେ ଚର୍ମ ନିକଟରେ ରକ୍ତ ଜମାଟ ବାନ୍ଧିଯାଏ । ଲକ୍ଷଣଗୁଡ଼ିକ ସାଧାରଣତଃ ଶିରା ଉପର ଚମ ଲାଲ ଦେଖାଯାଏ, ଉଷ୍ମ, ପ୍ରଦାହ ଏବଂ ଦରଜ ଲାଗେ ।  ଶିରା ପ୍ରାୟତଃ କଠିନ ଅନୁଭବ ହୁଏ । ସାଧାରଣତଃ ଗୋଡରେ ଏହି ରୋଗ ହୋଇଥାଏ । ରୋଗ ଜଟିଳ ହେଲେ ଫୁସଫୁସ ଏମ୍ବୋଲିଜ୍ମ (PE) ଏବଂ ଗଭୀର ଶିରା ଥ୍ରୋମ୍ବୋସିସ୍ (DVT) ହୋଇପାରେ । 

ବିପଦ କାରଣଗୁଡ଼ିକ ମଧ୍ୟରେ ଭାରିକୋଜ ଶିରା, ଗର୍ଭଧାରଣ, କେତେକ ଜେନେଟିକ ଅବସ୍ଥା ଯେପରିକି ଫ୍ୟାକ୍ଟର୍ ଭି ଲେଡେନ୍ ମ୍ୟୁଟେସନ୍, କର୍କଟ, ଜନ୍ମ ନିୟନ୍ତ୍ରଣ, ମୋଟାପଣ, ସାମ୍ପ୍ରତିକ ଅସ୍ତ୍ରୋପଚାର ଏବଂ ହୃଦପାତ ହୋଇପାରେ । ଅନ୍ତର୍ନିହିତ କାଯ୍ୟଶୈଳୀରେ ବର୍ଦ୍ଧିତ ଜମାଟ ବାନ୍ଧିବା, ଚଳପ୍ରଚଳ ହ୍ରାସ କିମ୍ବା ଶିରାରେ ଆଘାତ ଯୋଗୁ ହୋଇପାରେ ।  ପ୍ରାୟ ୭୦% କ୍ଷେତ୍ରରେ ବୃହତ ସାଫେନୋସ୍ ଶିରାରେ ଏହା ହୋଇଥାଏ ଏବଂ ଛୋଟ ସାଫେନସ ଶିରାରେ ପ୍ରାୟ ୧୫% କ୍ଷେତ୍ରରେ ହୋଇଥାଏ । ଏହା ଏକ ପ୍ରକାର ଥ୍ରୋମ୍ବୋଫ୍ଲେବାଇଟିସ୍ ରୋଗ । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ହୁଏ ଏବଂ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ ହୋଇଥାଏ । 

କମ ବିପଦଜନକ ରୋଗରେ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଉତ୍ତାପ, ଏବଂ ରକ୍ତ ପତଳାକାରୀ ଚିକତ୍ସା କରାଯାଏ ।ଅଧିକ ସଙ୍କଟ ଜନ‌କ କ୍ଷେତ୍ରରେ ଫୋଣ୍ଡାପାରିନକ୍ସ କିମ୍ବା ରିଭାରୋକ୍ସାବାନ ଔଷଧ ୪୫ ଦିନ ପାଇଁ ଦେବାକୁ ପରାମର୍ଶ ଦିଆଯାଇଛି।   ଚାପ୍ୟୁକ୍ତ ମୋଜା ବ୍ୟବ‌ହାର କରିବାକୁ ସୁପାରିଶ କରାଯାଇପାରେ । ପୃଷ୍ଠ ଶିରା ଥ୍ରୋମ୍ବୋସିସ ରୋଗରେ ସାଧାରଣତଃ ଭଲ ଫଳ ମିଳିଥାଏ ।

ଗୋଟିଏ ଅଧ୍ୟୟନରେ ପ୍ରତିବର୍ଷ ୧୦୦୦ ଲୋକଙ୍କ ମଧ୍ୟରୁ ୬ ହାରରେ ରୋଗ ହୋଇଥିବା ମିଳିଥିଲା।  ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି।  ପ୍ରଭାବିତ ଲୋକଙ୍କର ବୟସ ସାଧାରଣତଃ ୬୦ ଥିଲା । ଏକାଧିକ ଏହି ରୋଗ ବା ଟ୍ରସୋ ସିଣ୍ଡ୍ରୋମ ରୋଗ ଥିଲେ କର୍କଟ ରୋଗ ନିମନ୍ତେ  ପରୀକ୍ଷା କରିବାକୁ ଉପଦେଶ ଦିଆଯାଏ । ପ୍ରାଚୀନ ଭାରତରେ ସୁଶ୍ରୁତ ପ୍ରଥମେ ଏହି ରୋଗର ବର୍ଣ୍ଣନା କରିଥିଲେ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଆଭାସ୍କୁଲାର ନେକ୍ରୋସିସ ବା ଏଭିଏନ (ଇଂରାଜୀ ଭାଷାରେ Avascular necrosis or AVN, also called osteonecrosis or bone infarction) ଏକ ରୋଗ ଯେଉଁଥିରେ ରକ୍ତ ସରବରାହ (blood supply) ବନ୍ଦ ହୋଇଯିବା କାରଣରୁ ନେକ୍ରୋସିସ (death) ବା ତନ୍ତୁ ମୃତ୍ୟୁ ହୋଇଯାଏ । 
ପ୍ରାରମ୍ଭରେ କୌଣସି ଲକ୍ଷଣ ଦେଖାନ‌ଯାଇପାରେ । ସମୟ କ୍ରମେ ଗଣ୍ଠିରେ ଯନ୍ତ୍ରଣା ଆରମ୍ଭ ହେବା ଫଳରେ ଚଳପ୍ରଚଳ ଶକ୍ତି କମିଯାଏ । ରୋଗ ଜଟିଳ ହେଲେ ହାଡ଼ ବା ଗଣ୍ଠିର (joint) ପୃଷ୍ଟ ଭାଗ ଭାଙ୍ଗିଯାଇ ଭିତରକୁ ପଶିଯାଏ ।  
 

ଏହି ରୋଗ ସଙ୍କଟ ହେବା ନିମନ୍ତେ ଅସ୍ଥି ଭଗ୍ନ, ଗଣ୍ଠି ବିଚ୍ୟୁତ (joint dislocation), ମଦ୍ୟାତ୍ୟୟ, ଅତ୍ୟଧିକ କର୍ଟିକୋସ୍ଟିରଏଡ (steroids) ଦାୟୀ ହୋଇପାରନ୍ତି । କୌଣସି ସ୍ପଷ୍ଟ କାରଣ ନଥାଇ ମଧ୍ୟ ଏହି ରୋଗ ହୋଇପାରେ । ଫିମର ଅସ୍ଥିର ଉପର ମୁଣ୍ଡ ସର୍ବାଧିକ ପ୍ରଭାବିତ ହୁଏ । ଏହା ବ୍ୟତୀତ ବାହୁ, ଆଣ୍ଠୁ, କାନ୍ଧ ଓ ବଳାଗଣ୍ଠିରେ ମଧ୍ୟ ହୋଇପାରେ । 
(MRI), (CT scan) ଓ ଏକ୍ସ-ର (X-ray) ଭଳି ମେଡିକାଲ ଇମେଜିଙ୍ଗ (Medical imaging) କରି ରୋଗ ନିର୍ଣ୍ଣୟ କରାଯାଏ ।  କ୍ୱଚିତ୍ ତନ୍ତୁ ବାୟୋପ୍ସି (biopsy) କରି ରୋଗ ନିର୍ଣ୍ଣୟ କରାଯାଏ ।
 

ଔଷଧ, ପ୍ରଭାବିତ ଗୋଡ଼ରେ ଚାଲିବା ବନ୍ଦ, ସ୍ଟ୍ରେଚିଙ୍ଗ (stretching) ବ୍ୟାୟାମ ଓ ଅପରେଶନ କରି ଏହାର ଚିକିତ୍ସା କରାଯାଏ । ଅଧିକାଂଶ ସମୟରେ କୋର ଡିକମ୍ପ୍ରେସନ (core decompression),ଓଷ୍ଟିଓଟୋମି (osteotomy), ଅସ୍ଥି ଗ୍ରାଫ୍ଟ (bone graft) ବା ଗଣ୍ଠି ପ୍ରତିରୋପଣ (joint replacement) ଭଳି ଅପରେଶନ କରାଯାଏ । ଯୁକ୍ତରାଷ୍ଟ୍ରରେ ବାର୍ଷିକ ପ୍ରାୟ ୧୫,୦୦୦ ଲୋକ ଏହି ରୋଗଦ୍ୱାରା ଆକ୍ରାନ୍ତ ହୁଅନ୍ତି । ସାଧାରଣତଃ ୩୦-୫୦ ବର୍ଷ ବୟସ ମଧ୍ୟରେ ଏହି ରୋଗ ହୁଏ । ମହିଳାଙ୍କ ଆପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି ।

ଆଧାର

ବାହ୍ୟ ଲିଙ୍କ 

 
Osteonecrosis / Avascular Necrosis at the National Institute of Health
Osteonecrosis / Avascular necrosis at Merck Manual for patients
Osteonecrosis / Avascular necrosis at Merck Manual for medical professionals

ଚିକିତ୍ସା ବିଜ୍ଞାନ
୧୧୪୮ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୧୪୮
ବଟ ତିଆରି ବର୍ଷ ଲେଖା
ମାକ୍ରୋଗୋଲ, ଅନ୍ୟ ନାମ ପଲିଏଥିଲିନ୍ ଗ୍ଲାଇକଲ୍ (PEG), ଏକ ଔଷଧ ଯାହା ଶିଶୁ ଏବଂ ବୟସ୍କମାନଙ୍କରକୋଷ୍ଠକାଠିନ୍ୟର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ କୋଲୋନୋସ୍କୋପି କରିବା ପୂର୍ବରୁ ଅନ୍ତନଳୀକୁ ଖାଲି କରିବା ପାଇଁ ମଧ୍ୟ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହି ଚିକିତ୍ସାର ଉପକାର ସାଧାରଣତଃ ତିନି ଦିନ ମଧ୍ୟରେ ମିଳେ । ଏହା କେବଳ ଦୁଇ ସପ୍ତାହ ପାଇଁ ବ୍ୟବ‌ହାର କରିବାକୁ ସୁପାରିଶ କରାଯାଏ ।

ପାର୍ଶ୍ୱ ପ୍ରତିକ୍ରିୟାରେ ଅନ୍ତନଳୀ ବାୟୁ ବୃଦ୍ଧି, ପେଟ ଯନ୍ତ୍ରଣା ଏବଂ ବାନ୍ତି ହୋଇପାରେ । କିଛି ବିରଳ କିନ୍ତୁ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଅସ୍ୱାଭାବିକ ହୃତ୍‌ସ୍ପନ୍ଦନ, ବାତ ଏବଂ ବୃକ୍‌କ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ । ଏହାକୁ ଏକ ଅସମୋଟିକ ରେଚକ (laxative) ଶ୍ରେଣୀଭୁକ୍ତ କରାଯାଇଛି । ଏହା ମଳରେ ଜଳର ପରିମାଣ ବୃଦ୍ଧି କରି କାମ କରେ ।

୧୯୮୦ ମସିହାରେ ମାକ୍ରୋଗଲ୍ ଏକ ଅନ୍ତନଳୀ ସ‌ଫା କରିବା ପାଇଁ ବ୍ୟବହୃତ ହୋଇଥିଲା ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା ।   ଏହା ଏକ ନିଜସ୍ୱ ନାମରେ ଦୋକାନରେ ଉପଲବ୍ଧ ହୁଏ ।  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏହାର ଡୋଜ ପିଛା ମୂଲ୍ୟ £୦.୧୪ ରହିଛି । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $୧.୪୦ ଅଟେ । ୨୦୧୭ ମସିହାରେ, ଏହା ଆମେରିକାରେ ୧୬୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା ।   ସାଧାରଣତଃ ଏହା ଇଲେକ୍ଟ୍ରୋଲାଇଟ୍ ସହିତ ଏକତ୍ର ପ୍ରସ୍ତୁତ କରାଯାଏ ।

ଆଧାର 

ଚିକିତ୍ସା ବିଜ୍ଞାନ
ବେଟ୍ରିକ୍ସାବାନ, ଅନ୍ୟ ଏକ ବେପାର ନାମ ବେଭିକ୍ସା, ବୟସ୍କମାନଙ୍କର ଶିରାରେ ରକ୍ତ ଜମାଟ ବାନ୍ଧିବା ସଙ୍କଟ ଥିଲେ ଓ ସେହି ରୋଗ ପାଇଁ ଡାକ୍ତରଖାନାରେ ଭର୍ତ୍ତି କରାଯାଇଥିଲେ  ଏହାକୁ ପ୍ରତିରୋଧକାରୀ ଏକ ଔଷଧ ଭାବରେ ବ୍ୟବହୃତ ହେଉଥିଲା । ଏନୋକ୍ସାପାରିନ୍ ତୁଳନାରେ ଏହାର ରକ୍ତସ୍ରାବ ଅଧିକ ଥାଏ |  ଏହାକୁ ପାଟିରେ ଦିଆଯାଇଥିଲା | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ।  ଏହା ଏକ ପ୍ରତ୍ୟକ୍ଷ ଫ୍ୟାକ୍ଟର ଏକ୍ସଏ ଇନହିବିଟର (Xa inhibitor) । 

୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ବେଟ୍ରିକ୍ସବାନ୍ ଅନୁମୋଦିତ ହୋଇଥିଲା; ତଥାପି, ପରବର୍ତ୍ତୀ ସମୟରେ ଏହାକୁ ବନ୍ଦ କରିଦିଆଯାଇଛି |  ପ୍ରଭାବଶାଳୀତା ଏବଂ ନିରାପତ୍ତାକୁ ନେଇ ଚିନ୍ତା ହେତୁ ୨୦୧୮ରେ ୟୁରୋପରେ ଏହାକୁ ଅନୁମୋଦନ ମନା କରାଯାଇଥିଲା।

ଆଧାର 

ଚିକିତ୍ସା ବିଜ୍ଞାନ
Translated from MDWiki
କନକ ଦୂର୍ଗା ମନ୍ଦିର ,  ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ବିଜୟୱାଡାଠାରେ ଅବସ୍ଥିତ ଏକ ପ୍ରସିଦ୍ଧ ହିନ୍ଦୁ ମନ୍ଦିର । ଏହି ମନ୍ଦିର କ୍ରୀଷ୍ଣା ନଦୀ ଟିରରେ ଥିବା ଇନ୍ଦ୍ରକେଳାଦ୍ରି ପାହାଡ ଉପରେ ରହିଛି । କାଳିକା ପୁରାଣ , ଦୁର୍ଗ ସପ୍ତଷ୍ଠୀ ଓ ଅନ୍ଯାନ୍ଯ ବୈଦିକ ସାହିତ୍ୟରେ ଇନ୍ଦ୍ରକେଳାଦ୍ରିସ୍ଥିତ କନକ ଦୁର୍ଗ ମନ୍ଦିର ବିଷୟରେ ଉଲ୍ଲେଖ ରହିଛି । ଏଥିରେ ଆରାଧ୍ୟା ଦେବୀଙ୍କୁ ତୃତୀୟ କଳ୍ପରେ  ସ୍ୱୟଂଭୂ ( ନିଜେ ଉତ୍ଥିତ ହୋଇଥିବା )  ହେଇଥିବା ଉଲ୍ଲେଖ ରହିଛି ।

ଦେବୀ କିମ୍ବଦନ୍ତୀ 
କିମ୍ବଦନ୍ତୀ କହେ , ବିଜୟୱାଡା ଅଞ୍ଚଳ ଏକଦା କଙ୍କରିତ ଅଞ୍ଚଳ ଥିଲା । ଏଠି ଯୋଗୁଁ କ୍ରୀଷ୍ଣା ନଦୀ ଏଠାରେ ପ୍ରବାହିତ ହେଇ ପାରୁନଥିଲା । ଏଠି ପାଇଁ ଏଠାରେ କୃଷି ବା ବସବାସ ସମ୍ଭବ ନଥିଲା । ଭଗବାନ ଶିବଙ୍କୁ ଆରାଧନା ପରେ ଶିବ ପାହାଡ ମଧ୍ୟରେ ଏକ ଟନେଲ ବା ବେଜ୍ଜାମ ନିର୍ମାଣ କରିଦେଲେ । ଏଥିପାଇଁ ଏ ସ୍ଥାନର ନାମ ବେଜୱାଡା ହେଇ ପରେ ବିଜୟୱାଡାହେଇଥିଲା ।

ଯାତାୟତ 

ଏହି ସ୍ଥଳ ବିଜୟୱାଡା ସହରର କେନ୍ଦ୍ର ସ୍ଥଳୀରେ ରହିଥିବାରୁ ରାସ୍ତା ଓ ରେଳପଥ ଯୋଗେ ପହଞ୍ଚିବାର ପର୍ଯ୍ୟାପ୍ତ ସୁବିଧା ରହିଛି । ବିଜୟବାଦ ବିମାନ ପଥରେ ମଧ୍ୟ ମୁଖ୍ୟ ସ୍ଥାନମାନଙ୍କ ସହ ସଂଯୁକ୍ତ ।

ଦଶହରା 
Sଏଠାରେ ଦଶହରା ବଡ଼ ଉଲ୍ଲାସର ସହ ପାଳିତ ହେଇଥାଏ । ଦଶହରାର ଦଶ ଦିନ ବିଭିନ୍ନ ଦେବୀଙ୍କ ନାମରେ ଆରାଧନା ହେଇଥାଏ ।

ଆଧାର

ବାହାର ଲିଙ୍କ
ଭଗବାନ କହଁର (ଜନ୍ମ: ୧୮ ଜୁଲାଇ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଦୁଇଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ଓ କଣ୍ଟାମାଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଭଗବାନ କହଁର ୧୯୬୪ ମସିହାର ଜୁଲାଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାନନ୍ଦ କହଁର । ତାଙ୍କ ବାପା ଜଣେ ରାଜନେତା ଥିଲେ ।

ରାଜନୈତିକ ଜୀବନ 
ଭଗବାନ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।

ଆଧାର 

୧୯୬୪ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
କନ୍ଧମାଳ ଜିଲ୍ଲାର ଲୋକ
୧୦ମ ଓଡ଼ିଶା ବିଧାନ ସଭାର ସଭ୍ୟ
୧୪ଶ ଓଡ଼ିଶା ବିଧାନ ସଭାର ସଭ୍ୟ
ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ ସାରା ବିଶ୍ୱରେ ପ୍ରତିବର୍ଷ ୮ ସେପ୍ଟେମ୍ବର ଦିନ ପାଳିତ ହୁଏ । ସାକ୍ଷରତାର ମହତ୍ତ୍ୱ ପ୍ରତିପାଦନ କରିବା ସହ ବ୍ୟକ୍ତିଗତ, ସାମୁଦାୟୀକ ତଥା ସାମଜିକ ସ୍ତରରେ ସାକ୍ଷରତା ହାର ବଢାଇବା ନିମିତ୍ତ ସଚେତନତା ସୃଷ୍ଟି କରାଇବା ଏହାର ମୂଳ ଉଦ୍ଦେଶ୍ୟ ।

ଇତିହାସ 
୨୬ ଅକ୍ଟୋବର ୧୯୬୬ ମସିହାରେ ୟୁନେସ୍କୋଦ୍ୱାରା ଏହାର ୧୪ତମ ଅଧିବେଶନରେ ୮ ସେପ୍ଟେମ୍ବରକୁ ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ ରୂପେ ପାଳିବାକୁ ଏକ ଘୋଷଣାନାମା ଗୃହୀତ ହେଲା । ପ୍ରଥମ ଥର ପାଇଁ ଏହା ୧୯୬୭ ମସିହାରେ ପାଳିତ ହେଲା । ବିଶ୍ୱରୁ ନିରକ୍ଷରତା ଦୂର କରିବା ଏହାର ପାଥମିକ ଲକ୍ଷ୍ୟ । କାରଣ ୟୁନେସ୍କୋର ଏକ ତଥ୍ୟ ଅନୁସାରେ ବିଶ୍ୱରେ ପ୍ରତି ପାଞ୍ଚ ବୟସ୍କ ମଧ୍ୟରୁ ଜଣେ ନିରକ୍ଷର ଏବଂ ସମୁଦାୟ ନିରକ୍ଷରଙ୍କ ଦୁଇ-ତୃତୀୟାଂଶ ହେଉଛନ୍ତି ମହିଳା

ଆଧାର

ବାହାର ଆଧାର 

ସେପ୍ଟେମ୍ବର ମାସର ପାଳିତ ଦିବସ
ଜମିର ଆକାର 
ଜମିର ଆକାର ବା କ୍ଷେତ୍ର ପରିମାଣ ମାପିବା ପାଇଁ ମାଣ ଏକ ପରିମାପର ଏକକ | ପଚିଶ ଗୁଣ୍ଠ ପରିମିତ ଜମିକୁ ନେଇ ଏକ ମାଣ ଜମି ହେଇଥାଏ ।

ଶସ୍ୟର ପରିମାଣ 
ଶସ୍ୟାଦିର ପରିମାଣ ମାପିବା ପାଇଁ ମାଣ ଏକ ପରିମାପର ଏକକ ।

ଶସ୍ୟାଦି ମପାଯିବା ପାଇଁ ଗଉଣୀ ବେତ, ଲୁହା, ପିତଳ, କାଠ ଆଦିର ଏକ ଗହୀରିଆ ପାତ୍ରକୁ ବ୍ୟବହାର କରା ଯାଇଥାଏ । ତାକୁ ମଧ୍ୟ ମାଣ କୁହାଯାଏ ।
ଭୂଇଁ ଅଅଁଳା ଏକ ଗୁଳ୍ମ ଜାତୀୟ ଉଦ୍ଭିଦ। ଏହି ଗଛର ଉଚ୍ଚତା ଅତି ବେଶିରେ ଦୁଇଫୁଟ ହେଇଥାଏ। ପତ୍ର ଗୁଡ଼ିକ ତେନ୍ତୁଳି ପତ୍ର ପରି ଦିଶିଲେ ମଧ୍ୟ ଆକାରରେ ସାନ ହୋଇଥାନ୍ତି। ପତ୍ରର ତଳେ ଥିବା ଡେମ୍ଫରେ ଫଳ ଗୁଡ଼ିକ ଧାଡ଼ି ଧାଡ଼ି ହୋଇ ଲାଖିଥାଏ, ଉପରକୁ ଦିଶୁ ନ ଥାଏ। ଶ୍ୱେତ ଓ ପୀତ ଭେଦରେ ଏହା ଦୁଇ ପ୍ରକାରର। ପୀତ ଅପେକ୍ଷା ଶ୍ୱେତ ବାଡ଼ି ଅଁଳାର ଔଷଧୀୟ ଗୁଣ ଅଧିକ।

ବିବିଧ ଭାରତୀୟ ପ୍ରାଦେଶିକ ନାମ

ଶାସ୍ତ୍ରୋକ୍ତ ଗୁଣ 
ସ୍ନିଗ୍ଧ, ଶୀତବୀର୍ଯ୍ୟ, ମଧୁର ରସ

ବ୍ୟବହାର 

ଭୂଇଁ ଅଁଳା ଭାରତୀୟ ଆୟୁର୍ବେଦ ପଦ୍ଧତିରେ ପାକସ୍ଥଳୀ, ରେଚନ-ଜନନ ସଂସ୍ଥାନ, ଯକୃତ ଓ ବୃକ୍କ ଆଦିର ଚିକିତ୍ସାରେ କାମରେ ଲାଗିଥାଏ।   
ମଳ ରୋଧକ, ବଳ କାରକ, କାନ୍ତି ପ୍ରଦ, ଗ୍ରହ ଦୋଷ, ଶିଶୁ ରୋଗ, ଭୁତାବେଶ, ପିହୁଳା, ଜ୍ୱର, ଅପସ୍ମାର, ବାୟୁ, ଉନ୍ମାଦ, କ୍ଷତ ଓ ବହୁମୂତ୍ର ଆଦି ରୋଗ ନିବାରକ। ଜଡା ତେଲ ସହିତ ଏହାର ରସକୁ ମାଲିସ କଲେ କଣ୍ଡୁ, ଦଦ୍ରୁ, କ୍ଷତ ଓ ମସ୍ତକ ରୋଗ ଦୂର ହୁଏ। ବାଗୀ, ବାଳିଆ ଦାଢୀ, କଟାଘାଆରେ ଏହାର ଲେପ, ମୁଣ୍ଡବିନ୍ଧା, ମସ୍ତିସ୍କ ଭ୍ରମରେ ରାଶି ତେଲ କିମ୍ବା ଜଡ଼ା ତେଲ ସହିତ, କ୍ଷତ, ଗରମ ଘାଆରେ ସୋରିଷ ତେଲ ସହିତ, ପିଲାଙ୍କ ଚର୍ମ ରୋଗରେ ହଳଦୀ ସହିତ, ସ୍ତ୍ରୀମାନଙ୍କ ରଜରୋଧରେ ବଚ ସହିତ, ଯମଜ ଜ୍ୱରରେ ମହୁ ସହିତ, ବାୟୁ ଶୂଳରେ ଶୁଣ୍ଠୀ ଓ ଗୋଲ ମରିଚ ସହିତ ଏହାର ପ୍ରୟୋଗ କରାଯାଇଥାଏ।

ଆଧାର

ବାହାର ଆଧାର 
 ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।

Bhuiaonla (Phyllanthus niruri): A Useful Medicinal Weed
Medicinal Uses
Tropical Plant Database

ଉଦ୍ଭିଦ ଜଗତ
ଔଷଧୀୟ ଗଛ
ପାଟେଲୋଫେମେରାଲ୍ ଯନ୍ତ୍ରଣା ସିଣ୍ଡ୍ରୋମ ( PFPS ), ଅନ୍ୟ ନାମ 'ରନର ଆଣ୍ଠୁ', ନାମ ଦିଆଯାଏ ଯେତେବେଳେ ଫିମର ଓ ପାଟେଲା ମଧ୍ୟରେ ସମସ୍ୟା ହେତୁ ଆଣ୍ଠୁଗଣ୍ଠି ଯନ୍ତ୍ରଣା ହୁଏ |  ଯନ୍ତ୍ରଣା ସାଧାରଣତଃ ଆଣ୍ଠୁର ସାମନା ଭାବରେ ଥାଏ ଏବଂ ଧୀରେ ଧୀରେ ଆସେ |   ବସିବା, ଅତ୍ୟଧିକ ବ୍ୟବହାର କିମ୍ବା ପାହାଚ ଚଢ଼ିବା ଏବଂ ଓହ୍ଲେଇବାଦ୍ୱାରା ଯନ୍ତ୍ରଣା ଆହୁରି ଖରାପ ହୋଇପାରେ | 

ଏହାର ପ୍ରକୃତ କାରଣ ଅସ୍ପଷ୍ଟ ଥିବାବେଳେ ଅତ୍ୟଧିକ ବ୍ୟବହାର ହେତୁ ସୃଷ୍ଟି ହେଉଥିବା ବିଶ୍ୱାସ କରାଯାଏ |    ଆଘାତ, ଅତ୍ୟଧିକ ତାଲିମ ଏବଂ ଏକ ଦୁର୍ବଳ କ୍ୱାଡ୍ରିସେପସ ମାଂସପେଶୀ ଯୋଗୁ ଏହି ରୋଗ ହୋଇପାରେ  |  ଦୌଡ଼ାଳିଙ୍କ ମଧ୍ୟରେ ଏହା ବିଶେଷ ଦେଖାଯାଏ | ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ |  ଯଦି ପାଟେଲାକୁ ଫିମର ଦେହକୁ ଠେଲିଦେଲେ ଯନ୍ତ୍ରଣା ବଢ଼ିଯାଏ, ତେବେ ରୋଗ ନିର୍ଣ୍ଣୟ ହେବାର ସମ୍ଭାବନା ଅଧିକ |  

ଚିକିତ୍ସାରେ ସାଧାରଣତଃ ବିଶ୍ରାମ ଏବଂ ଶାରୀରିକ ଥେରାପି କରିବାକୁ ଉପଦେଶ ଦିଆଯାଏ |  ଦୌଡ଼ାଳିମାନେ ଦୌଡ଼ିବା ବଦଳରେ ସାଇକେଲ ଚଲାଇବା କିମ୍ବା ପହଁରିବା ଭଳି କାର୍ଯ୍ୟକଳାପକୁ ପରିବର୍ତ୍ତନ କରିବାକୁ ପଡ଼ିପାରେ |  ଯୋତାର ସୋଲ ପରିବର୍ତ୍ତନ କଲେ କିଛି ଲୋକଙ୍କୁ ସାହାଯ୍ୟ ହୋଇପାରେ |  ଚିକିତ୍ସା ସତ୍ତ୍ୱେ ଲକ୍ଷଣ ବର୍ଷ ବର୍ଷ ଧରି ରହିପାରେ |  ଆଣ୍ଠୁଗଣ୍ଠି ଯନ୍ତ୍ରଣା ହେବାର ସବୁଠାରୁ ସାଧାରଣ କାରଣ ପାଟେଲୋଫେମୋରାଲ ଯନ୍ତ୍ରଣା ସିଣ୍ଡ୍ରୋମ ଯାହା ଯୁବକ ବୟସ୍କ ମଧ୍ୟରୁ ୨୦%ରୁ ଅଧିକ ଲୋକଙ୍କୁ ପ୍ରଭାବିତ କରିଥାଏ |   ଏହା ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ପ୍ରାୟ ୨.୫ ଗୁଣ ଅଧିକ ହୋଇଥାଏ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ରମାଶଙ୍କରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ପ୍ରେମ୍ ୱେଡ୍ସ ପ୍ରିୟା  ୨୦୧୧ ମସିହାରେ ମୁକ୍ତିଲାଭ କରିଥିଲା ।

ଅଭିନୟ 
 ସମ୍ବିତ ଆଚାର୍ଯ୍ୟ
 ସୁପର୍ଣ୍ଣା ସିଂ 
 ଚକ୍ରଧର ଜେନା
 ପ୍ରଦ୍ୟୁମ୍ନ ଲେଙ୍କା
 ହରିହର ମହାପାତ୍ର 
 ମୀନକେତନ 
 ରେଣୁ ପାଣ୍ଡେ

ଦ୍ରଷ୍ଟବ୍ୟ 

୨୦୧୧ର ଓଡ଼ିଆ କଥାଚିତ୍ର
ଅର୍ସଲା,କେନ୍ଦୁଝର ଜିଲ୍ଲାର ଝୁମପୁରା ବ୍ଳକ ଅନ୍ତର୍ଗତ ଏକ ଛୋଟ ଗ୍ରାମ ।

ଅବସ୍ଥିତି 
ଏହା ଜିଲ୍ଲା ସଦର ମହକୁମା କେନ୍ଦୁଝରଠାରୁ ୨୩ କି.ମି. ଉତ୍ତରକୁ ଅବସ୍ଥିତ । ଏହାର ନିକଟବର୍ତ୍ତୀ ଅନ୍ୟାନ୍ୟ ଗ୍ରାମ ସବୁ ହେଲା ରିମୁଳି, ଚଉଠିଆ ଇତ୍ୟାଦି ।

ଜନସଂଖ୍ୟା 
୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୩୨୦୩ । ତନ୍ମଧ୍ୟରୁ ପୁରୁଷ ସଂଖ୍ୟା ୧୬୩୭ ଏବଂ ମହିଳା ସଂଖ୍ୟା ୧୫୬୬ । ଏହି ଗ୍ରାମର ସାକ୍ଷରତା ହାର ଓଡ଼ିଶାର ସାକ୍ଷରତା ହାରଠାରୁ କମ୍‌ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।

ଅଧିକ ତଥ୍ୟ

ଆଧାର 

କେନ୍ଦୁଝର ଜିଲ୍ଲା
ହେମାନନ୍ଦ ବିଶ୍ୱାଳ (୧ ଡିସେମ୍ବର ୧୯୩୯-୨୫ ଫେବୃଆରୀ ୨୦୨୨) ଭାରତୀୟ ଜାତୀୟ କଂଗ୍ରେସର ଜଣେ ନେତା ଥିଲେ । ସେ ଓଡ଼ିଶାର ମୁଖ୍ୟମନ୍ତ୍ରୀ ଭାବେ ଦୁଇଥର ଦାୟିତ୍ୱ ନିର୍ବାହ କରିଥିଲେ । ୨୦୦୯ ମସିହାରେ ସେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ।

ଆଧାର

ବାହାର ଆଧାର 
 Orissa Chief Ministers List
 Orissa Chief Ministers

ଓଡ଼ିଶାର ମୁଖ୍ୟମନ୍ତ୍ରୀ
ରାଜନୀତି
ଭାରତୀୟ ନେତା
୧୯୩୯ ଜନ୍ମ
ଭାରତୀୟ ଜାତୀୟ କଂଗ୍ରେସରୁ ମୁଖ୍ୟମନ୍ତ୍ରୀ
ରାମଚନ୍ଦ୍ର ରଥ (ଜନ୍ମ: ୬ ଅପ୍ରେଲ ୧୯୪୫) ଜଣେ ଓଡ଼ିଆ ରାଜନୀତିଜ୍ଞ । ସେ ଲୋକ ସଭାର ସାଂସଦ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୭୭, ୧୯୮୦ ଓ ୧୯୯୧ ଭାରତୀୟ ସାଧାରଣ ନିର୍ବାଚନରେ ସେ ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ ଓ ୧୦ମ ଲୋକ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ ପରିବାର ଓ ଶିକ୍ଷା 
ରାମଚନ୍ଦ୍ର ୧୯୪୫ ମସିହାର ଅପ୍ରେଲ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିନାୟକ ରଥ ।

ରାଜନୈତିକ ଜୀବନ 
ରାମଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ ତିନିଥର କାର୍ଯ୍ୟ କରିଛନ୍ତି ।

ଲୋକ ସଭା ସଭ୍ୟ ବିବରଣୀ

ଆଧାର 

୧୯୪୫ ଜନ୍ମ
ଓଡ଼ିଆ ଲୋକ
ଗଞ୍ଜାମ ଜିଲ୍ଲାର ଲୋକ
୬ଷ୍ଠ ଲୋକ ସଭା ସଭ୍ୟ
୭ମ ଲୋକ ସଭା ସଭ୍ୟ
୧୦ମ ଲୋକ ସଭା ସଭ୍ୟ
ସେର୍ଟ୍ରାଲିନ (ଇଂରାଜୀ ଭାଷାରେ Sertraline, ଏକ ବିକ୍ରୟ ନାମ ଜୋଲୋଫ୍ଟ/ Zoloft) ଏକ ସେରୋଟୋନିନ ଆଣ୍ଟାଗୋନିସ୍ଟ ଓ ରିଅପଟେକ ଇନ‌ହିବିଟର (selective serotonin reuptake inhibitor)/ SSRI) ଶ୍ରେଣୀର  ଅବସାଦରୋଧୀ (antidepressant) ଔଷଧ । ମୂଖ୍ୟତଃ ଏହା ପ୍ରମୁଖ ଅବସାଦ ବେମାରୀ, ଅବସେସିଭ-କମ୍ପଲସିଭ ଡିଜଅର୍ଡ଼ର, ପ୍ୟାନିକ ଡିଜ‌ଅର୍ଡ଼ର ଓ ସାମାଜିକ ଉତ୍କଣ୍ଠା ବେମାରୀ (social anxiety disorder) ଆଦି ରୋଗରେ ବ୍ୟବ‌ହୃତ ହୁଏ । ଅନ୍ୟାନ୍ୟ ଅବସାଦରୋଧୀ ଔଷଧ ଭଳି ଏହା ପ୍ରଭାବଶାଳୀ ଅଟେ ।  ସେଟ୍ରାଲିନକୁ ପାଟିରେ ଦିଆଯାଏ । 

ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଯୌନ ସମସ୍ୟା (sexual dysfunction) ଓ ନିଦ୍ରା ସମସ୍ୟା (troubles with sleep) ଦେଖାଯାଏ ।  ସାଂଘାତିକ ପ୍ରତିକ୍ରିୟା ହେଲେ ୨୫ ବର୍ଷ ବୟସ୍କ ଲୋକର ଆତ୍ମହତ୍ୟା ସଙ୍କଟ ରହେ ବା ସେରୋଟୋନିନ ସିଣ୍ଡ୍ରୋମ (serotonin syndrome) ହୋଇପାରେ । It is unclear whether use during ଗର୍ଭାବସ୍ଥା ଓ ସ୍ତନ୍ୟ ପାନ (breastfeeding) ସମୟରେ ଏହାର ନିରାପତ୍ତା ସ୍ପଷ୍ଟ ନୁହେଁ ।  ମାଓ ନିହିବିଟର (MAO inhibitor) ଔଷଧ ସ‌ହିତ ଏହା ବ୍ୟବ‌ହାର କରାଯାଏନାହିଁଁ । ମସ୍ତିଷ୍କ ଉପରେ ଅଧିକ ସେରୋଟୋନିନ (serotonin) ପ୍ରାଭାବ ପକେଇ ସେର୍ଟ୍ରାଲିନ କାମ କରୁଥିବା ବିଶ୍ୱାସ କରାଯାଏ । 
 

ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୧ରେ ପ୍ରଥମରୁ ବିକ୍ରୟ କରୁଥିବା ଫାଇଜର (Pfizer) କମ୍ପାନୀର ସେର୍ଟ୍ରାଲିନ ଔଷଧ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଅଧୁନା ଏହା  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହେଉଛି ।  ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧.୫୦ ଆମେରିକୀୟ ଡଲାର ଅଛି । ସନ ୨୦୧୬ରେ ଏହା ଯୁକ୍ତରାଷ୍ଟ୍ର ଆମେରିକାର ସର୍ବାଧିକ ମାନସିକ ପ୍ରେସକ୍ରିପସନ ଔଷଧ ଥଲା, ଓ ସନ ୨୦୧୩ରେ ଏହି ପ୍ରେସକ୍ରିପସନ ସଂଖ୍ୟା ପ୍ରାୟ ୪୧ ନିୟୁତ ଥିଲା ।

ଆଧାର

ବାହ୍ୟ ଲିଙ୍କ 

 List of international brand names for sertraline
 U.S. National Library of Medicine: Drug Information Portal – Sertraline
ମାଲ୍ ମହୁ ଜୀବନ ମାଟି, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନବୀନ ଭଣ୍ଡାରୀ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ ଏବଂ ଗୀତ ରଚନା କରିଥିଲେ । ନିର୍ଦ୍ଦେଶକ ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର, ଏଲିନା ସାମନ୍ତରାୟ । ସଲିଲ ମିତ୍ର, ଜୀବନ ପଣ୍ଡା, ପ୍ରଦ୍ୟୁମ୍ନ ଲେଙ୍କା, ବିଦୁସ୍ମିତା, କ୍ରିଷ୍ଣା କର, ବିଜୁ ବଡ଼ଜେନା, ସ୍ୱପ୍ନା ପତି, ଜୋଜୋ, ଅମର କାହ୍ନୁ, ରବି ମିଶ୍ର, ରୁଷି ପଟ୍ଟନାୟକ, ଅସୀମା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଗାୟିକା ଅସୀମା ପଣ୍ଡା ଏହି କଥାଚିତ୍ର ଜରିଆରେ ପ୍ରଥକ କରି ଅଭିନୟ କରିବା ଆରମ୍ଭ କରିଥିଲେ ।

ଏହି କତାହଚିତ୍ରଟି ୨୦୧୯ ମସିହାର ନଭେମ୍ବର ମାସ ୮ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିରେ ଓଡ଼ିଶୀ ନୃତ୍ୟଶିଳ୍ପୀ ଶାଶତ ଜୋଶୀ ଏବଂ ହରିହର ଦାସ ଅତିଥି କଳାକାର ଭାବରେ ଅଭିନୟ କରିଥିଲେ ।

ଅଭିନୟ
 ସବ୍ୟସାଚୀ ମିଶ୍ର - ମାଇକେଲ୍
 ଏଲିନା ସାମନ୍ତରାୟ
 ସଲିଲ ମିତ୍ର
 ଜୀବନ ପଣ୍ଡା
 ପ୍ରଦ୍ୟୁମ୍ନ ଲେଙ୍କା
 ବିଦୁସ୍ମିତା
 କ୍ରିଷ୍ଣା କର
 ବିଜୁ ବଡ଼ଜେନା
 ସ୍ୱପ୍ନା ପତି
 ଜୋଜୋ
 ଅମର
 କାହ୍ନୁ
 ରବି ମିଶ୍ର
 ରୁଷି ପଟ୍ଟନାୟକ
 ଅସୀମା ପଣ୍ଡା
 ଶାଶ୍ୱତ ଯୋଶୀ (ଅତିଥି କଳାକାର)
 ହରିହର ଦାସ (ଅତିଥି କଳାକାର)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ତିଳକ ଚକ୍ରବର୍ତ୍ତୀ, ତାରିକ୍ ଅଜିଜ୍, ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର, ସୋନାଲି ନନ୍ଦ, ସ୍ୱୟମ ପାଢ଼ୀ, ସୋହିନୀ ମିଶ୍ର, ଅଭିଜିତ ମଜୁମଦାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୧୯ର ଓଡ଼ିଆ କଥାଚିତ୍ର
୧୪୩୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୪୩୫
ବଟ ତିଆରି ବର୍ଷ ଲେଖା
ପାଇକମାନେ ଭାରତୀୟ ମୁକ୍ତି ସଂଗ୍ରାମର ସାମରିକ ପଦାତିକ ଯୋଦ୍ଧା ଥିଲେ । ଏମାନେ ମୁଖ୍ୟତଃ ଓଡ଼ିଶାର ଖୋର୍ଦ୍ଧା ଅଞ୍ଚଳର ଏବଂ ଭିନ୍ନ ଭିନ୍ନ ପେଶାଧାରୀ ଥିଲେ । କିନ୍ତୁ ଯୁଦ୍ଧ ସମୟରେ ଏମାନେ ସୈନିକର ଭୂମିକା ନେଉଥିଲେ । ଉତ୍କଳର ରାଜା ପ୍ରତାପରୁଦ୍ର ଦେବଙ୍କ ସମୟରେ ପାଇକମାନେ ଥିଲେ ଯୁଦ୍ଧର ମୁଖ୍ୟ ବଳ । ଇଟାକାର (ସାମରିକ ପାଇକ ନାଚ ପ୍ରଦର୍ଶନକାରୀ), ଫଡ଼ିକାର (ଧନୁର୍ଦ୍ଧାରୀ) ଓ ଧନୁକୀ ନାମରେ ପାଇକମାନେ ତିନି ଭାଗରେ ବିଭକ୍ତ । ପ୍ରକାଶନ କାଳ ଜଣାନଥିବା ପାଇକଖେଡ଼ା ନାମକ ଏକ ବହିରେ ପାଇକମାନଙ୍କ ବାବଦରେ ବିଶଦ ବର୍ଣ୍ଣନା ରହିଛି । ୭୦ ଜଣ ପାଇକଙ୍କ ଦଳକୁ ଭୂୟାଁ କୁହାଯାଏ । ସେହି ଭଳି ୨୭ ଜଣ ପାଇକଙ୍କୁ ନେଇ ଏଇ "ଦଳ" ଗଠିତ ହୁଏ ।

ଇତିହାସ

ପ୍ରତାପରୁଦ୍ରଦେବ 
ପ୍ରତାପରୁଦ୍ରଦେବଙ୍କ ରାଜଧାନୀ କଟକରେ ଥିବାରୁ ଦକ୍ଷିଣକୁ ସାମ୍ରାଜ୍ୟ ବଢ଼ାଇବା ବେଳେ ଶାସନ ଓ ସୈନ୍ୟବାହିନୀର ଆବଶ୍ୟକତା ପଡ଼ିଲା । ଶାସନ ପରିଚାଳନାକୁ ଆଖିରେ ରଖି ଉଭୟ ପ୍ରଶାସନିକ ଓ ସେନା ବଳ ବଢ଼ାଗଲା ।

ଶ୍ରେଣୀବିଭାଗ 
୭୦ ଜଣ ପାଇକଙ୍କ ଦଳକୁ "ଭୂୟାଁ" ଓ ୨୭ ଜଣ ପାଇକଙ୍କୁ ନେଇ ଏଇ "ଦଳ" ଗଠିତ ହୁଏ । ଏକ ଦଳ ସହ ସ୍ୱେଚ୍ଛାସେବୀ ଅଣ-ସେନାନୀ ଯାଉଥିଲେ । ଏମାନେ ଯୁଦ୍ଧରେ କ୍ଷତବିକ୍ଷତ ହେଉଥିବା ପାଇକମାନଙ୍କ ଯତ୍ନ ନେଉଥିଲେ ।  ପାଇକମାନଙ୍କ ଶ୍ରେଣୀବିଭାଗ:
 "ବାହିନୀପତି" ବା "ପାଇକରାୟ": ପାଇକମାନଙ୍କ ଦଳପତି
 "ଦଳବେହେରା": ଦଳର ମୁଖିଆ
 "ନାୟକ" ବା "ଗଡ଼ନାୟକ": ଗଡ଼ର ମୁଖିଆ
 "ବାହୁବଳେନ୍ଦ୍ର": ଅଣ-ସେନାନୀର ମୁଖିଆ

ବେଶଭୂଷା

ମୁଣ୍ଡ 
ମୁଣ୍ଡର ମୁକୁଟରେ ଥିବା ବିଭିନ୍ନ ଅଂଶ:
 ବଜ୍ର: ମୁକୁଟର ଚୂଳ
 ବାଘ ମର୍ଗଆ: ବଜ୍ର ଶେଷରେ ଥିବା ଏକ ଗୋଲାକାର ବସ୍ତୁ
 ହାଣ୍ଡିଆ: ବାଘ ମର୍ଗଆ ପରେ ଥିବା ଅର୍ଦ୍ଧଚନ୍ଦ୍ରାକାର ଧାତବ ବସ୍ତୁ

କବନ୍ଧ 
 କାନ୍ଧ
ଏକ କାନ୍ଧରୁ ଆରଟିକୁ ଏକ ପଟି ପଡ଼ିଥାଏ । ତାହାକୁ "କପ" କୁହାଯାଏ । ଏକ କାନ୍ଧରେ ଢେଣୁ (ଧନୁ) ଓ ଆର କାନ୍ଧରେ କାଣ୍ଡସର ଝୁଲୁଥାଏ ।

 ଛାତି
ଛାତିରେ ପଟି ବନ୍ଧାହୋଇ ଏକ "କଟାରି" ଖୋସାଯାଇଥାଏ ।

 ବାହା ଓ ହାତ
ବାହୁରେ "ବାହୁଟି" ପିନ୍ଧାଯାଇଥାଏ । ବାହୁଟି ତଳକୁ "କବଚ" ଓ ତା' ତଳକୁ "କଲିଙ୍ଗି" । କଚଟିରୁ କହୁଣିର ଟିକେ ତଳ ଯାଏ ହୋତା-ବାହାତା ପିନ୍ଧାଯାଏ । ଗୋଟେ ହାତରେ ପାଇକମାନେ ଖଣ୍ଡା ଆଉ ଆର ହାତରେ ଢାଲ ଧରିଥାନ୍ତି ।

ଅଣ୍ଟା
ଅଣ୍ଟାରେ ଏକ "ପେଟି" ପିନ୍ଧାଯାଇଥାଏ । କାନ୍ଧରୁ ଆସିଥିବା "କପ" ଏଥିରେ ଖୋସାଯାଇଥାଏ । ଏଥି ସହିତ ଏକ ତିନିକୋଣିଆ "ସିଙ୍ଗଡ଼ା", ଏକ "ବାଙ୍କଛୁରି" ଓ ମଇଁଷି ଶିଙ୍ଗରେ ତିଆରି "ଶିଙ୍ଗା" ଅଣ୍ଟାରୁ ଝୁଲୁଥାଏ । ଅଣ୍ଟା ତଳକୁ ଆଣ୍ଠୁଯାଏ ଏକ ପୋଷାକ ପିନ୍ଧାଯାଇଥାଏ । ଏଥିରେ ମଝି ଅଂଶରେ ଏକ "ରୁଢ଼ିମାଳ" ଅଣ୍ଟାରୁ ଝୁଲୁଥାଏ । ଅଣ୍ଟାର ଟିକେ ତଳକୁ ଏକ "କଟି ଢାଲ" ଓ ତା' ତଳକୁ "ରଞ୍ଜକ ପଟି" ଝୁଲୁଥାଏ । ଏକ କାନିପରି ଦିଶୁଥିବା "ଓଜମାଳ" ଓ ତହିଁରେ ଥିବା "ଗଣ୍ଠିଆ" ଦେହର ପଛ ଆଡ଼ରେ ଝୁଲୁଥାଏ ।

 ଗୋଡ଼
ପାଇକମାନେ ଗୋଡ଼ରେ ଏକ ପ୍ରକାର ମୋଜା ଓ ଜୋତା ପିନ୍ଧିଥାନ୍ତି ।

ଟିକସ 
ପ୍ରତାପରୁଦ୍ରଦେବଙ୍କ କାଳରେ ପ୍ରଜାମାନଙ୍କୁ "ପାଇକ" ନାମରେ ଏକ ଟିକସ ଦେବାକୁ ପଡୁଥିଲା । ଏହି କର ପାଇକମାନଙ୍କ ରକ୍ଷଣାବେକ୍ଷଣା ନିମନ୍ତେ ଖର୍ଚ୍ଚ ହେଉଥିଲା ।

ଆଧାର

ଅଧିକ ପଠନ 
 ପାଇକ ବିଦ୍ରୋହ
 ପାଇକ ନାଚ

ଓଡ଼ିଶାର ଜନଜାତି
ଗୋପୀନାଥ ନନ୍ଦ ( ୨୧ ଅଗଷ୍ଟ ୧୮୬୯ - ୧୨ ଜାନୁଆରୀ ୧୯୨୪), ଗୋପୀନାଥ ନନ୍ଦ ଶର୍ମା ନାମରେ ମଧ୍ୟ ପରିଚିତ, ଜଣେ ଓଡ଼ିଆ ଭାଷା-ତତ୍ତ୍ୱବିଦ୍, ଅଭିଧାନ ସଂକଳକ, ନାଟ୍ୟକାର ଓ ଲେଖକ ଥିଲେ । ସେ ଥିଲେ ୧୯୧୬ ମସିହାରେ ପ୍ରକାଶିତ ଶବ୍ଦତତ୍ତ୍ୱବୋଧ ଅଭିଧାନର ସଂକଳକ ଥିଲେ । ତାଙ୍କର ଏହି ଅବଦାନ ନିମନ୍ତେ ସେ କାଇଜର-ଇ-ହିନ୍ଦ ଉପାଧି ପାଇଥିଲେ ଓ "ଓଡ଼ିଶାର ପାଣିନୀ" ନାମରେ ସୁପରିଚିତ ଥିଲେ ।

ବ୍ୟକ୍ତିଗତ ଜୀବନ
ଗୋପୀନାଥ ନନ୍ଦ ୧୮୬୯ ମସିହା ଅଗଷ୍ଟ ୨୧ ତାରିଖରେ ଆଧୁନିକ ଗଜପତି ଜିଲ୍ଲାସ୍ଥିତ ପାରଳାଖେମୁଣ୍ଡିଠାରେ ଜନ୍ମଗ୍ରହଣ କରିଥିଲେ । ସେ ମାତ୍ର ପଞ୍ଚମ ଶ୍ରେଣୀ ପର୍ଯ୍ୟନ୍ତ ପାଠ ପଢ଼ିଥିଲେ । ନିଜ ପ୍ରଚେଷ୍ଠାରେ ସେ ଓଡ଼ିଆ ସମେତ ସଂସ୍କୃତ, ପାଲି, ପ୍ରାକୃତ, ତେଲୁଗୁ, ତାମିଲ, ବଙ୍ଗଳା, ହିନ୍ଦୀ, କନ୍ନଡ଼ ଓ ପାରସୀ ଆଦି ଏଗାରଟି ଭାଷାରେ ପାରଦର୍ଶିତା ଲାଭ କରିଥିଲେ । ତିରିଶ ବର୍ଷ ବୟସରେ ସେ ନିଜ ଶ୍ରବଣ ଶକ୍ତି ହରାଇଥିଲେ ।

ସାହିତ୍ୟ ରଚନା
ଗୋପୀନାଥ ନନ୍ଦ ପାରଳାଖେମୁଣ୍ଡିରେ ରହି ମୁଖ୍ୟତଃ ତାଙ୍କର ଗବେଷଣା ଓ ରଚନା କରିଥିଲେ । ସେତେବେଳେ ପାରଳାଖେମୁଣ୍ଡି ମାଡ୍ରାସ ପ୍ରେସିଡେନ୍ସିର ଅନ୍ତର୍ଭୁକ୍ତ ଥିଲା ଓ ସେଠାରେ ତେଲୁଗୁ ଭାଷାର ବହୁଳ ପ୍ରଚଳନ ଥିଲା । ତାଙ୍କୁ ଓଡ଼ିଆରେ ରଚନା ଜାରି ରଖିବା ନିମନ୍ତେ ଭାଷାଭିତ୍ତିକ ଓ ରାଜନୈତିକ ପ୍ରତିକୂଳ ପରିସ୍ଥିତିର ସାମ୍ନା କରିବାକୁ ପଡ଼ିଥିଲା । ଓଡ଼ିଆ ଭାଷାରେ ତାଙ୍କର ସର୍ବଶ୍ରେଷ୍ଠ ସାହିତ୍ୟିକ ରଚନା ଥିଲା ଶବ୍ଦତତ୍ତ୍ୱବୋଧ ଅଭିଧାନ । ଗୋପୀନାଥ ନନ୍ଦ "ବୃହତ ବ୍ୟାକରଣ" ନାମରେ ଏକ ବ୍ୟାକରଣ ଗ୍ରନ୍ଥ ମଧ୍ୟ ରଚନା କରିଥିଲେ । ଅନ୍ୟାନ୍ୟ ଭାଷାରେ ଲେଖାଥିବା ମହାଭାରତ ସହିତ ସାରଳା ମହାଭାରତର ତୁଳନାତ୍ମକ ବିଶ୍ଳେଷଣ କରି ସେ ସାରଳା ମହାଭାରତର ମୌଳିକତାକୁ ପ୍ରତିପାଦିତ କରିପାରିଥିଲେ । ସେ ଓଡ଼ିଆରେ କବିତା ଓ ନାଟକ ମଧ୍ୟ ରଚନା କରିଥିଲେ ।

ରଚନାବଳୀ

କବିତା ଗ୍ରନ୍ଥ
 ଚନ୍ଦ୍ରୋଦୟ
 କର୍ମ ବିପାକ

ନାଟକ
 ସୀତା ବନବାସ
 ଜାନକୀ ପରିଣୟ
 ଉନ୍ମତ୍ତ ରାଘବ
 ବିକ୍ରମୋର୍ବଶୀୟ
 ଦ୍ରୌପଦୀ ବସ୍ତ୍ରହରଣ
 ରାମାଶ୍ୱମେଧ

ଅନ୍ୟାନ୍ୟ
 ଶବ୍ଦତତ୍ତ୍ୱବୋଧ ଅଭିଧାନ
 ବୃହତ ବ୍ୟାକରଣ
 ଭାରତ ଦର୍ପଣ
 ଓଡ଼ିଆ ଭାଷାତତ୍ତ୍ୱ

ଆଧାର 

୧୮୬୯ ଜନ୍ମ
୧୯୨୪ ମୃତ୍ୟୁ
ଓଡ଼ିଆ ସାହିତ୍ୟ
ଗଜପତି ଜିଲ୍ଲାର ଲୋକ